ஆனால் சுயமான தேடல், வாழ்க்கை நோக்கு என்பதற்குப்பதிலாக கட்சியும் சித்தாந்தமும் கற்பித்த வாழ்க்கைப் பார்வையே இவ்வகை எழுத்துக்களில் வெளிப்படுகிறது என்பது மெல்லமெல்லத் தெரியும். ஒருகட்டத்தில் இக்கதைகளின் ரகசியங்கள் பிடிபட்டு சலிப்பு உருவாகிவிடும். அதாவது சுஜாதா பாலகுமாரன் ஒன்றாம் வகுப்பு என்றால் இவர்கள் இரண்டாம் வகுப்பு. அவர்களையும் தாண்டியே அடுத்த கட்ட வாசிப்புக்கு வந்தாகவேண்டும். உண்மையில் அப்படி முறையாகக் கடந்து வருவது நல்லதும்கூட